b'\n_START_ARTICLE_\nIvan Juran\xc4\x8di\xc4\x8d\n_START_SECTION_\n\xc5\xbdivljenje\n_START_PARAGRAPH_\nLeta 1875 so mu kme\xc4\x8dki star\xc5\xa1i omogo\xc4\x8dili za\xc4\x8detek \xc5\xa1olanja na realki na Ptuju, vendar je bil \xc5\xbee po dveh letih zaradi o\xc4\x8detove smrti prisiljen kon\xc4\x8dati \xc5\xa1olanje._NEWLINE_Med letoma 1881 in 1884 je bil v avstro-ogrski vojski. Leto dni po vrnitvi se je pri\xc5\xbeenil v Andrence in ob kme\xc4\x8dkem delu za\xc4\x8del s \xc4\x8debelarjenjem. 1902 je na Dunaju opravil izpit za \xc4\x8debelarskega u\xc4\x8ditelja in \xc5\xbee naslednjo leto postal potujo\xc4\x8di u\xc4\x8ditelj \xc4\x8cebelarskega dru\xc5\xa1tva za Spodnjo \xc5\xa0tajersko._NEWLINE_V letu 1902 se je na Dunaju dodatno izobra\xc5\xbeeval na posebnem mikroskopskem te\xc4\x8daju. Poleg izobra\xc5\xbeevalnega dela za \xc4\x8debelarje si je Juran\xc4\x8di\xc4\x8d posebne zasluge prislu\xc5\xbeil tudi kot prakti\xc4\x8dni \xc4\x8debelar in izdelovalec panjev oz. \xc4\x8debelarskega orodja in naprav. S svojimi prispevki je sodeloval v strokovnem glasilu Slovenski \xc4\x8debelar, uspe\xc5\xa1no pa se je predstavil na velikih \xc4\x8debelarskih razstavah na Dunaju, v Gradcu, Ljubljani in drugod. Leta 1888 je v rokopisu dokon\xc4\x8dal priro\xc4\x8dnik \xc4\x8cebeloreja, ki pa ga Mohorjeva dru\xc5\xbeba zaradi njegove obse\xc5\xbenosti ni nikoli natisnila. V doma\xc4\x8den kraju je umrl leta 1935._NEWLINE_Po njem se imenuje \xc4\x8debelarsko dru\xc5\xa1tvo v Cerkvenjaku.'